Közelgő határidő | Belföld - Magyarország hírei | Szeged - delmagyar.hu
Belföld - Magyarország hírei > Közelgő határidő
A Győr-Moson-Sopron megyei Nyugdíjbiztosítási Igazgatóság felhívja a foglalkoztatók, egyéni vállalkozók figyelmét arra, hogy a 2002. évben foglalkoztatott biztosítottak kötelező évi adatszolgáltatási határideje közeleg: a foglalkoztatók március 31-ig, az egyéni vállalkozók saját adataikról április 30-ig teljesíthetik e kötelezettségüket.
Ehhez szükséges, hogy előtte regisztráltassák magukat az igazgatóságon (Győr, Szent Imre u. 6.) és a soproni kirendeltségen (Sopron, Kis János u. 6.). A regisztrációs adatlapot az igazgatási szerveknél személyesen szerezhetik be, illetve az Országos Nyugdíjbiztosítási Főigazgatóság honlapjáról letölthetik: a ww.onyf.hu weboldalon az ügyfélszolgálat, nyomtatványok menüpontjából az adatszolgáltatás címszónál.
A torlódás elkerülése érdekében érdemes a regisztrációt mihamarabb elvégezni.